**ELEKTRONIČKA KOMUNIKACIJA**

Na Trgovačkom sudu u Bjelovaru u primjeni je elektronička komunikacija odnosno slanje podnesaka u elektroničkom obliku sudu i sa suda sudionicima u sudskim postupcima.

Elektronička komunikacija nije u primjeni u registarskim predmetima, jer se ti predmeti vode u informacijskom sustavu koji ne podržava e-Komunikaciju.

Propisi koji uređuju elektroničku komunikaciju su:

Zakon o parničnom postupku („Narodne novine”, broj 53/91., 91/92., 112/99., 129/00., 88/01., 117/03., 88/05., 2/07.,84/08., 96/08., 123/08., 57/11., 25/13., 89/14., 70/19., 80/22. i 114/22.) i

Pravilnik o elektroničkoj komunikaciji („Narodne novine”, broj 139/21.)

Za prijavu na e-Komunikaciju i njezino korištenje potrebno je:

1. imati e-Građani korisnički račun

2. prijaviti se na NIAS elektroničkom vjerodajnicom značajne (2) ili više razine sigurnosti

3. imati odgovarajući potpisni certifikat (ovlašteni izdavatelji potpisnih certifikata su: Financijska agencija (FINA), Agencija za komercijalnu djelatnost d.o.o. (AKD) i posredno MUP, kroz izdavanje elektroničke osobne iskaznice (eOI)

4. biti upisan u interni registar u Ministarstvu pravosuđa i uprave (provedeno kroz informacijski sustav, od strane Ministarstva pravosuđa i uprave).

Tehničke preduvjete za uslugu e-Komunikacija osigurava Ministarstvo pravosuđa i uprave. Tehnička pojašnjenja o korištenju ove usluge možete pronaći u korisničkom priručniku kojeg možete preuzeti na internetskoj stranici Ministarstva pravosuđa i uprave, a zainteresirani se mogu obratiti i na adresu elektroničke pošte [eKomunikacija@mpu.hr](mailto:eKomunikacija@mpu.hr)

Plaćanje sudske pristojbe prije slanja podneska sudu obavlja se preko Sustava za naplatu javnih davanja Republike Hrvatske. Uvjeti naplate javnih davanja u sklopu Sustava za naplatu javnih davanja Republike Hrvatske dostupni su na internetskoj stranici [https://njd.fina.hr](https://njd.fina.hr/).

**UVID U SPISE PUTEM SUSTAVA e-predmet**

Uvid u tijek i dinamiku rješavanja sudskih predmeta može se ostvariti putem sustava [e-predmet](http://e-predmet.pravosudje.hr/), pretragom po sudu i poslovnom broju predmeta i bez identifikacije preko sustava e-Građani.